**Mov**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E multă zăpadă pe drumuri de seară

Mi-frig de chemarea ce-n suflet o-aud,

În gânduri îmi ninge cu mov de vioară

Iar dorul de tine şi-acum mi-este crud.

Aud glasul mării ce-mi spune din unde

Că arde iubirea şi-n zări şi-n ghioc,

Că ea este-acolo cu gând să-mi inunde

Privirea aprinsă cu muguri de foc.

Mă zbucium în gânduri din gerul iernatic

Chemarea-i un vis ce nu mai aşteaptă,

Cum timpul ce trece devine hieratic,

Petale de paşi spre mov se îndreaptă.

Voi frige cuvântul pe nea purpurie

Prin pleoapele tale voi fi ca un vânt,

Iubire voi arde cu blândă furie

Şi voi adormi pe doiniţa din cânt.

03.01.2019